Vamraak var forsker ved Forsvarets forskningsinstitutt 2001–2006. Deretter var han i perioden 2006–2007 praktikant ved Norges Bank Investment Management, etterfulgt av porteføljeforvalter samme sted til 2010. Han arbeidet også en periode ved Norges Bank kontor i New York. Fra 2010 frem til han ble statssekretær, var han finanspolitisk rådgiver for Høyres stortingsgruppe. Etter at han sluttet som statssekretær, ble Vamraak juniorpartner i McKinsey. Fra 2023 er Vamraak sjeføkonom i Sparebanken Sør.